Noves (sic) dites en català | Baudelairianismes. Dipofilopersiflex III
Noves (sic) dites en català
Posted on 08/02/2010 by sgironaroig	Avui (o potser ahir) vaig sentir que Twitter servia ja també per a fer microrrelats o micronovel·les per capítols.
Avui, tard al vespre he rebut una invitació per afegir-me a la llista de
Una vegada fet, m’ha convidat encara a afegir-me a una llista twittera mundial
Mentre twittejava he llegit que Raül Gordillo informava que saulgordillo
Un militant de CDC @ciu @rnovoa celebra la detenció d’Ariadna Jové i demana a Israel que se la quedi a netejar el Golan http://bit.ly/caaJ7X
He anat a veure el twit (refilet?) del Rubèn Novoa i he llegit que ell signava això:
@IDFSpokesperson Good work detaining this dude Ariadna Jove Marti, please don’t send us back, take her to clean the sands of Golan hehehe
En un nou twit, (refilet?) Raül afegia això altre:
saulgordillo
Gran Albert Elfa i nefast Rubèn Novoa amb el cas de l’activista detinguda Ariadna Jové http://bit.ly/aHr74S
un enllaç al post del seu blog Saül Gordillo. Blog sense fulls.
que conté un enllaç al nou blog seu saul.cat
Barrejo aquí una mica impúdicament -i no és el meu estil- coses serioses i humor sulfúric o potàsic. De manera que necessito precisar que pel que fa al tema de fons d’aquest seguit de refilets d’en Saül i d’en Rubèn en parlaré en un altre post amb la cura i seriositat que demana el tema, o si no, ho comentaré als seus blogs respectius
Tancat el parèntesi, torno allà on era i afegeixo que tot això m’ha reafirmat en la meva idea que un tweet / twit / refiló no és un post.
És clar que 140 caràcters encara poden ser “massa feina” per determinades persones, que fan prou bé amb menys de la meitat i tot, però penso que per poc que calgui matisar una idea, no n’hi ha prou amb dos twits, ni amb tres.
Jo el que tinc proposat ja fa temps és que hi hagi una opció que “desbloquegi” la limitació als 140 caràcters…Podria ser durant 5 minuts, o fins a un màxim de 6 refilets… i això transformaria twitter, llavors sí, en una eina genial. D’aquí ve que jo hagi decidit ampliar la base de dites catalanes amb dues noves dites que fan així:
“Voler fer passar tweet per post és com voler fer passar bou per bèstia grossa” “No val voler fer passar tweet per post ni bou per bèstia grossa” Només em calia afegir, sempre amb el mateix nivell d’humor això: © Sani Girona 7.2.2010.
que és com dir que la idea és meva.
Sí, sí, ja veig que rius i que exclames una cosa així com “sí, una idea com una…merda” , oi?
Doncs bé, ja m’ho esperava i és això el que em permet afegir una nova dita més, aquesta un pèl escatologica, en la millor tradició catalana, que és de fet una comparació on s’hi inclou la paraula “twitter”. Poseu-la a la categoria de “registre familiar o popular”:
“Això no val ni un twitter” © Sani Girona 7.2.2010.
La veritat sigui dita, Twitter, com tants d’altres programes web 2.0 més, és una eina potent que serveix pel que serveix: suposo que exigeix i ajuda a desenvolupar la capacitat de síntesi, i que permet una immediatesa que supera la dels blogs i la de la missatgeria electrònica. Personalment no li tinc massa devoció, però reconec que pot ser útil per a determinats usuaris d’Internet. Atèsa aquesta petita fita: nogensmenys que tres (tres !!!) noves dites al cove, ja me’n puc anar feliç a prendre una tassa de cafè descafeïnat (Josep Pla parlava de prendre una sopa o una truita per sopar tot celebrant la troballa d’un adjectiu precís i exacte!) i respirar a fons, content com un gínjol. _______________
This entry was posted in Humor, Llengua catalana, TIC. Tecnologia and tagged català, creativitat, llengua, neologisme, tecnologia, twitter by sgironaroig. Bookmark the permalink.	2 thoughts on “Noves (sic) dites en català”	Francesc on 08/02/2010 a les 14:07 said:
http://dipave.blogspot.com/
DONA-HI UNA ULLADA, NOMÉS ES UN ESBÓS….
sgironaroig on 08/02/2010 a les 15:20 said:
Em sembla genial… Però no ens estem buscant més feina del compte ? :-))))
Encara perdem algun caleró tu i jo crec que ens hem de buscar reforços pel costat
d’algun blogaire motferit o hi deixarem la pell :-))